Source: https://bihorstiri.ro/infrangere-la-tg-secuiesc-pentru-baschetalistele-de-la-csm-csu-oradea/
Timestamp: 2019-12-09 17:17:10+00:00

Document:
BihorStiri.ro Înfrângere la Tg. Secuiesc pentru baschetalistele de la CSM CSU Oradea - BihorStiri.ro
Înfrângere la Tg. Secuiesc pentru baschetalistele de la CSM CSU Oradea
nov. 06, 2018 Pop Florin Actualitate, Sport 0 349 vizualizari
Baschetbalistele de la CSU CSM Oradea au pierdut partida cu ACS KSE Târgu Secuiesc,din Liga Națională, Grupa valorică B. Meciul, desfășurat, duminică, la Târgu Secuiesc, s-a încheiat cu scorul de 82-57.
Așa după cum o arată și scorul, jocul a fost controlat de către formația gazdă, aceasta desprinzându-se constant pe tabela de marcaj în primele 30 minute de joc efectiv. La capătul primului sfert, gazdele conduceau cu 23-10, apoi, la jumătatea disputei, tabela indica scorul de 44-23, iar înaintea ultimei secvențe, 66-33.
În ultimele minute, CSU CSM Oradea a reușit să reducă din handicap, dar nu au reușit să pună în dificultate echipa gazdă, care s-a impus clar, cu scorul de 82-57.
Ruxandra Chiș a fost principala marcatoare de la oaspete, cu 13 puncte, în timp ce Anisia Croitoru a înscris 12 puncte, iar Tierney Pfirman a încheiat cu 10 puncte.
De partea cealaltă, Kaila Mobley, fostă jucătoare la CSU CSM Oradea, a totalizat 30 puncte, fiind, de departe, coșgetera meciului.
După această partidă, CSM CSU Oradea are la activ două victorii și trei înfrângeri.
Pentru orădence urmează acum meciul de la București, cu CS Agronomia, vineri, 9 noiembrie, cu începere de la ora 15:00
BASCHET FEMININ, csu csm oradea, tg. secuiesc
Cauți un loc de muncă? Hai la Târgul de cariere din 16 Noiembrie Adio filme piratate! RCS blocheaza accesul la site-uri web cu filme piratate

References: CSM 
 CSM 
 CSM 
 CSM 
 CSM 
 CSM 
 csm